1. นโยบายและภาพรวมการประกอบธุรกิจ

  บริษัท เวิร์คพอยท์ เอ็นเทอร์เทนเมนท์ จำกัด (มหาชน) (“เวิร์คพอยท์” หรือ “บริษัท”)
  ก่อตั้งเมื่อวันที่ 11

กันยายน 2532 โดย นายปัญญา นิรันดร์กุล และ นายประภาส ชลศรานนท์
มีวัตถุประสงค์เพื่อสร้างสรรค์ผลงานบันเทิงทางโทรทัศน์และสื่อต่างๆ ด้วยทุนจดทะเบียนเริ่มต้น 2
ล้านบาท โดยรายการโทรทัศน์รายการแรกของบริษัท คือ เวทีทอง
ซึ่งได้รับความนิยมอย่างสูงและนับเป็นก้าวแรกของบริษัทในธุรกิจผลิตรายการโทรทัศน์
โดยบริษัทได้ผลิตรายการโทรทัศน์ต่างๆมากมาย
ต่อมาบริษัทได้จดทะเบียนแปลงสภาพเป็นบริษัทมหาชนจำกัด เมื่อวันที่ 29 กันยายน 2547
ด้วยทุนจดทะเบียน 200 ล้านบาท โดย ณ เดือน ธันวาคม 2558 บริษัทมีทุนจดทะเบียนเท่ากับ
452.09 ล้านบาท ทั้งนี้ บริษัทได้ขยายธุรกิจมาอย่างต่อเนื่อง จนปัจจุบัน
บริษัทมีการประกอบธุรกิจหลักอันประกอบไปด้วย 4 กลุ่มธุรกิจหลัก คือ 1) ธุรกิจรายการโทรทัศน์
2) ธุรกิจการรับจ้างจัดงาน 3) ธุรกิจละครเวทีและคอนเสิร์ต และ 4) ธุรกิจภาพยนตร์
โดยบริษัทดำเนินการภายใต้ วิสัยทัศน์ (Vision) และ พันธกิจ (Mission) ดังนี้

  วิสัยทัศน์ (Vision) : “เป็นผู้นำในอุตสาหกรรมบันเทิงแห่งเอเชียอาคเนย์
  ที่ขับเคลื่อนองค์การด้วยนวัตกรรมแห่ง

  ความสร้างสรรค์ควบคู่คุณธรรม”

  พันธกิจ (Mission) : “ผลิตผลงานด้วยความรับผิดชอบต่อสังคม
  ขับเคลื่อนด้วยความคิดสร้างสรรค์ที่แตกต่างพัฒนา องค์กรสู่ความเป็นเลิศอย่างต่อเนื่องและยั่งยืน
  ให้บริการด้านบันเทิงและส่งเสริมการเรียนรู้แก่สังคม
  พัฒนาบุคลากรด้วยวัฒนธรรมองค์กรที่เต็มเปี่ยมไปด้วยความมุ่งมั่นและพลังความคิดริเริ่มสร้างสรรค์ที่ยึดมั่นในคุณธรรม”

ภาพรวมการประกอบธุรกิจของบริษัทและบริษัทย่อย

บริษัทดำเนินธุรกิจหลักคือธุรกิจผลิตรายการโทรทัศน์เพื่อออกอากาศในสถานีโทรทัศน์ของบริษัท
ซึ่งได้แก่ “ช่อง Workpoint” โดยช่องโทรทัศน์ดังกล่าว ออกอากาศในระบบดิจิตอล ภายใต้
“ใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอล
ประเภทบริการทางธุรกิจระดับชาติ หมวดหมู่ทั่วไปแบบความคมชัดปกติ” หรือ “ใบอนุญาตดิจิตอลทีวี”
ซึ่งถือโดยบริษัทย่อย
โดยบริษัทมีนโยบายที่เน้นการนำเสนอรายการโทรทัศน์ที่ให้ทั้งสาระความรู้และความบันเทิงแก่ผู้ชมรายการโทรทัศน์
โดยแต่ละรายการโทรทัศน์ของบริษัทนั้นล้วนแล้วแต่ประสบความสำเร็จ
สามารถวัดได้จากรางวัลต่างๆ ที่ได้รับและยอดการขายโฆษณาที่สม่ำเสมอ
ทำให้บริษัทได้รับการยอมรับว่าเป็นผู้ผลิตรายการโทรทัศน์และสถานีโทรทัศน์ระดับแนวหน้าของประเทศไทย
รางวัลต่างๆที่บริษัทได้รับจากสถาบันทั้งในและต่างประเทศยังเป็นเครื่องยืนยันความสำเร็จของบริษัท
และยืนยันคุณภาพของรายการโทรทัศน์ของบริษัทได้เป็นอย่างดี ดังที่ได้กล่าวมาแล้วข้างต้น
ซึ่งนับเป็นความภาคภูมิใจอย่างยิ่ง นอกเหนือจากการดำเนินธุรกิจของบริษัทแล้ว
บริษัทยังได้ลงทุนผ่านทางบริษัทย่อยต่างๆ โดยรายละเอียดของบริษัทย่อยในเครือสามารถสรุปได้ดังนี้

-   บริษัทย่อยในเครือที่บริษัทลงทุนในสัดส่วนร้อยละ 100 มีดังนี้

-   บริษัท ไทย บรอดคาสติ้ง จำกัด (“ไทย บรอดคาสติ้ง”)
    ดำเนินธุรกิจในการประกอบกิจการสถานีโทรทัศน์ในระบบดิจิตอล ภายใต้ชื่อ “ช่อง
    Workpoint”
    โดยได้รับใบอนุญาตให้ใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิตอล
    ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ
    เริ่มออกอากาศอย่างเป็นทางการในไตรมาส 2 ปี 2557

-   บริษัท เวิร์คพอยท์ พิคเจอร์ จำกัด (“เวิร์คพอยท์ พิคเจอร์”) ดำเนินธุรกิจผลิตภาพยนตร์
    โดยผลงานภาพยนตร์ที่ผ่านมา เวิร์คพอยท์ พิคเจอร์ ร่วมลงทุนผลิตภาพยนตร์ ต่างๆ มากมาย
    เช่น หม่ำเดียว หัวเหลี่ยมหัวแหลม เท่งโหน่งคนมาหาเฮีย สิ่งเล็กๆ ที่เรียกว่ารัก
    ภาพยนตร์แอนิเมชั่นเรื่อง ยักษ์ และ แคทอ่ะแว้บ แบบว่ารักอ่ะเป็นต้น

-   บริษัท กรุงเทพ เอ็กซิบิชั่น จำกัด (“กรุงเทพ เอ็กซิบิชั่น”) ดำเนินธุรกิจบริการจัด EVENT
    ต่างๆ เช่น งานนิทรรศการ งานแถลงข่าว งานเปิดตัวสินค้า การประชุม, งานแสดงแสง สี
    เสียง และงานแฟชั่นโชว์ เป็นต้น

-   บริษัทย่อยในเครือ ที่บริษัทร่วมลงทุนในสัดส่วนร้อยละ 94
    (นับการถือหุ้นทั้งทางตรงและทางอ้อม) มีดังนี้

  - บริษัท สยามพิฆเนศ จำกัด (“สยามพิฆเนศ”) ดำเนินธุรกิจบริหารจัดการโรงละคร
  โดยโรงละครดังกล่าวมีชื่อว่า “โรงละครเคแบงก์สยามพิฆเนศ” เปิดให้บริการครั้งแรกในเดือน
  เมษายน 2558 ทั้งนี้ในปี 2558 สยามพิฆเนศ ได้จัดคอนเสิร์ตและละครเวที
  ภายใต้การบริหารจัดการของสยามพิฆเนศเอง จำนวน 5 โชว์ ได้แก่ ละครเวที “ไร้ราก
  ไร้แผ่นดิน โหมโรง เดอะมิวสิคัล” ละครเวที “โหมโรง เดอะมิวสิคัล Restage”
  คอนเสิร์ตคุณพระช่วยสำแดงสด ครั้งที่ 5 คอนเสิร์ต เพลงแบบประภาส 2 และ คอนเสิร์ต Big
  Fun มันยกบ้าน
  นอกเหนือจากการจัดแสดงคอนเสิร์ตและละครเวทีที่สยามพิฆเนศจัดแสดงขึ้นเองแล้วนั้น
  สยามพิฆเนศ เปิดโอกาศให้บุคคลภายนอกจัดแสดงคอนเสิร์ตและละครเวทีอีกด้วย อาทิเช่น
  คอนเสิร์ตเพลงแจ๊ส จากศิลปินระดับโลก Nathan East, ละครเวทีเพลงรักสามฤดู เป็นต้น

-   บริษัทย่อยในเครือ ที่บริษัทร่วมลงทุนในสัดส่วนร้อยละ 60 มีดังนี้

    - บริษัท กราว จำกัด (“กราว”) ดำเนินธุรกิจบันทึกเสียงและผลิตผลงานเพลง
    บันทึกเสียงละคร บันทึกเสียงภาพยนตร์ และโฆษณา รวมถึงการบันทึกเสียงพากย์

-   บริษัทย่อยในเครือของบริษัท ที่ร่วมลงทุนในสัดส่วนร้อยละ 50 มีดังนี้

    - บริษัท โต๊ะกลมโทรทัศน์ จำกัด (“โต๊ะกลมโทรทัศน์”) ดำเนินธุรกิจผลิตรายการโทรทัศน์
    โดยผลงานที่ผ่านมาได้แก่ รายการเกมส์โชว์คนละดาวเดียวกัน รายการคดีสีชมพู
    รายการสนามสารพัดนึก The Voice ซีซั่น 1และ 2 ซิทคอม จัดรักให้ตรงกรุ๊ป และ ละคร
    ซีรีย์ เกมริษยา

    - บริษัท แฟล็กชิป เอ็นเทอร์เทนเมนท์ จำกัด (“แฟล็กชิป”)
    ดำเนินธุรกิจผลิตรายการโทรทัศน์ โดยผลงานที่ผ่านมา ได้แก่ รายการ The Noise
    Thailand The angel นางฟ้าติดปีก ซีซั่น1 The angel นางฟ้าติดปีก ซีซั่น2
    คาราบาวเดอะซีรี่ย์ และ Good Morning นางฟ้า

    ทั้งนี้
    บริษัทได้ลงทุนในธุรกิจที่เกี่ยวเนื่องกันอย่างต่อเนื่องเพื่อสนับสนุนการขยายธุรกิจของบริษัทและบริษัทย่อยในเครือ
    โดยการลงทุนในบริษัทย่อยนั้นเป็นการร่วมทุนระหว่างบริษัทกับบุคลากรที่มีความสามารถและเป็นที่ยอมรับในวงกว้าง
    ทั้งนี้บริษัทมีความมั่นใจว่าการลงทุนในบริษัทย่อยในเครือนั้นจะประสบความสำเร็จเป็นอย่างดีและจะช่วยขยายฐานรายได้และกำไรของบริษัทให้เพิ่มมากขึ้นอย่างต่อเนื่อง

    โครงสร้างการถือหุ้นของกลุ่มบริษัท

2. ลักษณะการประกอบธุรกิจ

การประกอบธุรกิจของบริษัทและบริษัทในเครือ สามารถแบ่งได้เป็น 4 ธุรกิจหลัก คือ 1)
ธุรกิจรายการโทรทัศน์ 2) ธุรกิจการรับจ้างจัดงาน 3) ธุรกิจละครเวทีและคอนเสิร์ต และ 4)
ธุรกิจภาพยนตร์ ซึ่งธุรกิจดังกล่าวข้างต้นเป็นธุรกิจที่ต่อเนื่องและสนับสนุนซึ่งกันและกัน ทั้งนี้
รายละเอียดของแต่ละธุรกิจสามารถสรุปได้ดังนี้

2.1 ธุรกิจรายการโทรทัศน์

ธุรกิจรายการโทรทัศน์ของบริษัท สามารถแบ่งได้ 2 ประเภท ดังนี้

1.  ธุรกิจสถานีโทรทัศน์ออกอากาศในระบบดิจิตอล

2.  ธุรกิจรับจ้างผลิตรายการโทรทัศน์

2.1.1 ลักษณะของผลิตภัณฑ์หรือบริการ

ลักษณะของผลิตภัณฑ์หรือบริการของธุรกิจรายการโทรทัศน์ สามารถแบ่งได้ตามประเภทธุรกิจดังนี้

-   ธุรกิจสถานีโทรทัศน์ออกอากาศในระบบดิจิตอล

  บริษัทดำเนินธุรกิจสถานีโทรทัศน์โดยผลิตรายการและซื้อลิขสิทธิ์รายการเพื่อนำมาออกอากาศในช่องโทรทัศน์ของบริษัท
  โดยมีรายได้จากการขายเวลาโฆษณาและจากการโปรโมทสินค้าและบริการในช่วงเวลาต่างๆ
  ที่ออกอากาศ

  ทั้งนี้ สถานีโทรทัศน์ของบริษัท ใช้ชื่อว่า “ช่อง WORKPOINT”
  ออกอากาศในระบบดิจิตอลภายใต้ใบอนุญาตใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิตอล
  ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ
  ซึ่งถือใบอนุญาตโดยบริษัทย่อย และออกอากาศอย่างเป็นทางการ เมื่อไตรมาส 2 ปี 2557
  ซึ่งก่อนที่จะออกอากาศในระบบดิจิตอลนั้น “ช่อง WORKPOINT”
  ได้ออกอากาศมาแล้วภายใต้ใบอนุญาตโทรทัศน์ดาวเทียมตั้งแต่ปี 2555 ดังนั้นจึงถือได้ว่า
  เป็นสถานีโทรทัศน์ที่ออกอากาศมาอย่างต่อเนื่อง

รายการโทรทัศน์ที่ออกอากาศใน “ช่อง WORKPOINT” สามารถแบ่งได้เป็น 3 ประเภทหลัก
โดยมีรายละเอียดดังนี้

1) รายการผลิตเอง หรือ จ้างผลิต (Local Content )

  1.1) Light Entertainment เป็นรายการประเภท วาไรตี้ ควิซโชว์ เกมโชว์ และ
  เรียลลิตี้โชว์
  เป็นรายการที่มุ่งเน้นให้ผู้ร่วมรายการและผู้ชมรายการได้รับทั้งความบันเทิงและสาระ
  โดยการสอดแทรกเนื้อหา แง่คิด และความรู้ต่างๆไว้ในรายการผ่านคำถามที่ถามผู้เล่นเกม
  หรือการสัมภาษณ์ผู้ร่วมรายการหรือวิทยากรรับเชิญ
  โดยผู้ชมรายการโทรทัศน์จะได้รับทั้งสาระและความบันเทิงผ่านการนำเสนอที่หลากหลาย
  สนุกสนาน ตัวอย่างเช่น รายการ ไมค์ทองคำ, ปริศนาฟ้าแลบ, ซุปเปอร์หม่ำ, ชิงร้อยชิงร้าน
  ว้าวว้าวว้าว, สายลับจับแกะ, แก๊งนมกล่อง, ลักกี้นัมเบอร์ , ซุปเปอร์หม่ำ , สามสนิท กฤษณ์
  ตั๊ก ป๋อง, เท่งโหน่งวิทยาคม, My Man Can แฟนฉันเก่ง, ตุ๊กกี้โชว์, คดีสีชมพู, Fast Food
  ธุรกิจ และ คนอวดผี เป็นต้น

  1.2) Sit Com / Drama รายการประเภท Sit Com / Drama ของบริษัทนั้น
  จะมีลักษณะเฉพาะตัวที่เป็นเอกลักษณ์ โดยหากเป็น Sit Com จะเป็นละครแนวสนุกสนาน
  เลือกที่จะมองชีวิตมนุษย์ในแง่ขบขัน ล้อเลียน เอามาทำเป็นเรื่องตลกให้คนดูหัวเราะ
  โดยผูกเรื่อง สร้างสถานการณ์ให้เกิดอารมณ์ขันสนุกสนาน ตัวอย่างเช่น จูบ, แม่จ๋าอย่าหักโหม,
  ระเบิดเถิดเทิงสิงโตทอง, ตลกหกฉาก และ LOVE BLOOD เป็นต้น ส่วนรายการประเภท
  Drama นั้น ทางบริษัทจะเน้นบทประพันธ์ที่มีความแตกต่างจาก Drama
  ที่ออกอากาศผ่านทางช่องอื่นๆ โดยจะเน้นความสมจริง เสนอแง่มุมแตกต่าง
  เพื่อสร้างความหลากหลายและเป็นทางเลือกใหม่ให้แก่ผู้ชม เช่น ละครเรื่องเกมริษยา เป็นต้น
  โดยในปี 2558 บริษัทมีละคร 2 เรื่องที่ออกอากาศผ่านทาง “ช่อง WORKPOINT” ได้แก่ 7 วัน
  จองเวร และ ดอกไม้ลายพาดกลอน

  1.3) News เป็นรายการที่นำเสนอข่าวสารต่างๆ ที่เกิดขึ้น ทั้งข่าวอาชญากรรม เศรษฐกิจ
  การเมือง สังคม รวมทั้งกีฬา ทั้งในและต่างประเทศ ตัวอย่างเช่น ข่าวมื้อเช้า,
  ข่าวเปรี้ยงเที่ยงตรง และ คุยข่าวรอบวัน

  1.4) รายการกีฬา เป็นรายการที่นำเสนอกีฬาประเภทมวยไทย
  ในรูปแบบรายการที่แปลกใหม่ด้วยการจัดโปรดักชั่นที่ยิ่งใหญ่
  มีการรวบรวมเอานักมวยจากทั่วโลกมาแข่งขันกันบนสังเวียน ได้แก่ ซูเปอร์มวยไทย ไฟต์ถล่มโลก

2) รายการที่ซื้อลิขสิทธิ์จากต่างประเทศ

  2.1) ลิขสิทธิ์รายการต่างประเทศพร้อมออกอากาศ (Finished Program)
  เป็นการซื้อลิขสิทธิ์รายการที่หลากหลายรูปแบบ ทั้งรายการอาหาร รายการสุขภาพ การ์ตูน
  เกมส์โชว์ และละครซีรีย์ต่างประเทศ
  โดยรายการลิขสิทธิ์ต่างประเทศของบริษัทที่ได้รับความนิยมได้แก่ 8 เทพอสูรมังกรฟ้า ,
  กระซิบรักจิตสัมผัส, หยุดหัวใจนายไฮโซ และ พระพุทธเจ้า มหาศาสดาโลก เป็นต้น

  2.2) รายการลิขสิทธิ์ถ่ายทอดสด ได้แก่ รายการถ่ายทอดสด กิจกรรมสำคัญต่างๆ
  จากต่างประเทศ ตัวอย่าง เช่น การถ่ายทอดสด FIVB Volleyball World cup 2015,
  มหกรรมมวยไทยนานาชาติ, WLF World Boxing Championship และ คุนหลุนไฟต์ เป็นต้น

3) รายการที่บุคคลภายนอกที่เช่าเวลาออกอากาศ

  3.1) รายการประเภทเช่าเวลาออกอากาศ
  เป็นรายการที่บุคคลภายนอกทำการเช่าเวลาเพื่อออกอากาศทาง ช่อง WORKPOINT ตัวอย่างเช่น
  รายการ The Giving, Super Jew, การ์ตูน และ Knightland ดินแดนอัศวินซ่า เป็นต้น

-   ธุรกิจผลิตรายการโทรทัศน์

ก่อนที่บริษัทจะมีสถานีโทรทัศน์ที่ออกอากาศในระบบดิจิตอล หรือ “ช่อง WORKPOINT”
บริษัทดำเนินธุรกิจผลิตรายการโทรทัศน์ โดยการเช่าเวลาออกอากาศในช่องโทรทัศน์อื่นๆ
เพื่อออกอากาศและขายเวลาโฆษณาและโปรโมทสินค้าในรายการ อย่างไรก็ดีนับตั้งแต่วันที่ 1
มกราคม 2558 เป็นต้นมา บริษัทได้ลดจำนวนรายการที่ออกอากาศในสถานีโทรทัศน์อื่นลง
เหลือเพียง 2 รายการเท่านั้น คือ รายการชิงร้อยชิงล้าน ซันชายเดย์ และ รายการชิงร้อยชิงล้าน
ฮาฮอลิเดย์ ซึ่งต่อมาได้สิ้นสุดการออกอากาศทางสถานีโทรทัศน์อื่นเมื่อเดือน มิถุนายน 2558
ตามนโยบายของบริษัท ที่มุ่งเน้นการขยายธุรกิจสถานีโทรทัศน์ออกอากาศในระบบดิจิตอล
ซึ่งเป็นสถานีโทรทัศน์ของบริษัท

หลังจากนั้นบริษัทยังคงรับจ้างผลิตรายการโทรทัศน์อยู่ โดยจะมีลักษณะเป็นการรับจ้างผลิต
ซึ่งจะได้รับเฉพาะค่าจ้างผลิตรายการเท่านั้น โดยมิได้ขายเวลาโฆษณาโปรโมทสินค้าแต่อย่างใด
โดยการรับจ้างผลิตรายการโทรทัศน์นั้น จะรับจ้างทั้งที่ออกอากาศใน “ช่อง WORKPOINT” เช่น
รายการ Bao Young Blood , เซียนนักซื้อ และ SME ตีแตก
ส่วนรายการที่ออกอากาศในช่องอื่นในปี 2558 มีจำนวน 1 รายการ คือ Thailand got Talent
4 เป็นต้น

2.1.2 การตลาดและการแข่งขัน

1) นโยบายการแข่งขัน

-   กลุ่มลูกค้าเป้าหมาย

  รายได้ของธุรกิจรายการโทรทัศน์มาจากการขายโฆษณาเป็นหลัก ทั้งนี้
  กลุ่มลูกค้าสามารถจำแนกได้เป็น 2 ประเภท คือกลุ่มตัวแทนโฆษณา
  และกลุ่มบริษัทที่เป็นเจ้าของผลิตภัณฑ์หรือลูกค้าโดยตรงซึ่งมาจากหลายอุตสาหกรรม ได้แก่
  กลุ่มอุปโภคบริโภค เครื่องดื่ม รถยนต์ ธนาคาร ประกันชีวิต และเครื่องใช้ไฟฟ้า เป็นต้น
  โดยกลุ่มลูกค้าที่ซื้อเวลาโฆษณาและโปรโมทกับบริษัท สามารถแบ่งได้เป็น 2 กลุ่ม คือ

1.  กลุ่มบริษัทตัวแทนโฆษณา (Agency) คือ
    บริษัทตัวแทนโฆษณาที่ให้บริการวางแผนการโฆษณาและจัดสรรเวลาโฆษณาให้กับลูกค้าที่เป็นเจ้าของผลิตภัณฑ์หรือบริการต่างๆ
    โดยลูกค้ากลุ่มนี้จะซื้อเวลาโฆษณาและโปรโมทกับบริษัทเป็นแพ็คเกจ (Package) คือ
    การเลือกโฆษณาและประชาสัมพันธ์กับบริษัทได้หลายรูปแบบในหลายรายการและได้ช่วงเวลาและสถานีที่หลากหลาย
    โดยเป็นการซื้อล่วง หน้าและมีระยะเวลาการซื้อนาน โดยมีระยะเวลาซื้อตั้งแต่ 1 เดือน, 3
    เดือน, 6 เดือน หรือ 1 ปี
    เพื่อจัดสรรให้แก่การโฆษณาสินค้าและบริการแต่ละรายตามแผนโฆษณาที่วางให้กับลูกค้า
    ซึ่งได้แก่ บริษัทขนาดใหญ่ องค์กรของรัฐบาล และรัฐวิสาหกิจ
    ที่มีการวางแผนการตลาดและกำหนดงบประมาณการตลาดอย่างชัด
    เจนและมีการโฆษณาประชาสัมพันธ์อย่างต่อเนื่อง
    โดยให้บริษัทตัวแทนโฆษณาเป็นผู้วางแผนโฆษณาให้

2.  กลุ่มบริษัทที่เป็นเจ้าของผลิตภัณฑ์หรือลูกค้าโดยตรง (Direct Customer) ได้แก่
    บริษัทห้างร้านเอกชนทั่วไปที่สามารถกำหนดแนวทางโฆษณาและประชาสัมพันธ์ได้เองโดยติดต่อซื้อเวลาโฆษ
    ณากับบริษัทโดยตรง ซึ่งส่วน
    มากลูกค้ากลุ่มนี้จะมีขนาดเล็กกว่ากลุ่มที่ติดต่อผ่านบริษัทตัวแทนโฆษณาและมีงบประมาณในการโฆษณาน้อยกว่า

-   กลุ่มผู้ชมรายการเป้าหมาย

  สำหรับกลุ่มผู้ชมรายการเป้าหมายนั้น
  บริษัทมุ่งเน้นการผลิตรายการที่ให้ผู้คนทุกกลุ่มทุกสาขาอาชีพสามารถชมได้และได้รับสาระและความบันเทิง
  โดยวางแผนให้กลุ่มผู้ชมหลักของแต่ละรายการเป็นตามลักษณะเฉพาะของแต่ละรายการโทรทัศน์
  ส่วนใหญ่รายการที่บริษัทผลิต ทั้งที่ออกอากาศในสถานีโทรทัศน์อื่น และที่ออกอากาศผ่านทาง “ช่อง
  WORKPOINT” เป็นรายการที่สามารถรับชมได้ทั้งครอบครัว ทุกเพศ ทุกวัย

2) ภาวะการตลาดและการแข่งขัน

(1) การตลาด

(1.1) กลยุทธ์การดำเนินธุรกิจ

กลยุทธ์การดำเนินธุรกิจและกลยุทธ์การแข่งขันของธุรกิจรายการโทรทัศน์
ไม่ว่าจะเป็นการออกอากาศในสถานีโทรทัศน์อื่นหรือ “ช่อง WORKPOINT”
จะมีการกำหนดไปในทิศทางเดียวกันซึ่งสามารถสรุปได้ดังนี้

-   การสร้างสรรค์และพัฒนารายการ

รายการต่างๆ ของบริษัท ทั้งที่ออกอากาศในสถานีโทรทัศน์อื่นและ “ช่อง WORKPOINT”
จะเน้นการสร้างสรรค์ ทั้งในด้านของรูปแบบรายการ เนื้อหาสาระ และความบันเทิง
ซึ่งทางบริษัทมีทีมงานที่มีประสบการณ์, คุณภาพที่จะสร้างสรรค์, ออกแบบ
และคัดเลือกรายการเพื่อให้ตรงกับความต้องการของผู้รับชม

-   การควบคุมคุณภาพ

รายการที่บริษัทผลิตเอง

บริษัทมีทีมงานที่มีประสิทธิภาพและมีประสบการณ์
มีการวางแผนการผลิตรายการเพื่อนำมาออกอากาศโดยรายการต่างๆ
ล้วนมีการควบคุมต้นทุนการผลิตได้เป็นอย่างดี เพราะทางบริษัทมีความพร้อมของสตูดิโอถ่ายทำ
จึงสามารถควบคุมต้นทุนและคุณภาพของรายการก่อนออกสู่สายตาของประชาชนได้โดยง่าย

รายการจ้างผลิต

รายการที่บริษัทจ้างบริษัทในเครือและบริษัทภายนอกผลิต ซึ่งส่วนใหญ่จะเป็นรายการที่ออกอากาศใน
“ช่อง WORKPOINT” โดยมีวัตถุประสงค์เพื่อเพิ่มความหลากหลาย
ทางบริษัทมีการควบคุมคุณภาพและต้นทุน
โดยทางบริษัทจะมีการประชุมคุยถึงรูปแบบของรายการกับบริษัทที่รับจ้างผลิตรายการ
รวมถึงเนื้อหาให้ไปเป็นตามแนวทางที่ทางบริษัทกำหนด
ในกรณีที่มีบริษัทจากภายนอกผลิตรายการมาและจะขอนำมาออกอากาศใน “ช่อง WORKPOINT”
ทางบริษัทจะมีการ คัดกรองรายการ เพื่อเลือกรายการที่มีคุณภาพก่อนที่จะนำออกอากาศ

รายการลิขสิทธิ์

การคัดเลือกรายการลิขสิทธิ์นั้น ทางทีมงานจะคัด เลือกรายการจากต่างประเทศ ไม่ว่าจะเป็น
ซีรี่ย์, เกมส์โชว์, การ์ตูน เป็นต้น โดยคัดเลือกจากความนิยมของรายการและเรทติ้ง

-   การจำหน่ายและส่งเสริมการจำหน่าย

  การขายเวลาโฆษณาของบริษัท ทั้งสำหรับรายการที่ออกอากาศในสถานีอื่นและ “ช่อง
  WORKPOINT” มีรูปขายแบบการขายจัดเป็นแพ็กเกจ (Package) ทั้งแบบเหมาทุกรายการ
  และแบบเฉพาะรายการ โดยปรับแบบสัญญาการขายทั้งระยะสั้นรายเดือนและระยะยาว
  เพื่อให้ลูกค้าสามารถเลือกลงโฆษณาและประชาสัมพันธ์ได้หลายรูปแบบ
  โดยลูกค้าสามารถเลือกซื้อเวลาโฆษณาและเป็นผู้สนับสนุนรายการเพื่อ
  โปรโมทสินค้าและบริการได้ตามความเหมาะสม

-   การกำหนดราคา

  การกำหนดราคาค่าโฆษณาของทางบริษัท ทั้งรายการที่ออกอากาศในสถานีอื่นและ “ช่อง
  WORKPOINT”
  บริษัทจะกำหนดราคาโฆษณาให้มีความยุติธรรมและคุ้มค่าที่สุดต่อลูกค้าเพื่อรักษาฐานของลูกค้าไว้ให้ได้
  ซึ่งการกำหนดราคานั้นจะพิจารณาจากความนิยมของรายการ รวมถึง
  ช่วงเวลาของรายการที่ออกอากาศ ว่าอยู่ในช่วง Prime time, Second Prime time และ
  Non-Prime time
  นอกจากนี้กลยุทธ์การจำหน่ายแบบแพ็กเกจมีส่วนช่วยให้การกำหนดราคามีความยืดหยุ่นและสนองความต้องการของลูกค้าโฆษณาได้มากยิ่งขึ้น

  อย่างไรก็ดี เพื่อความชัดเจนในการกำหนดราคาขาย บริษัทจะไม่นำแพ็กเกจ
  การขายระหว่างรายการในสถานีโทรทัศน์อื่น และ รายการโทรทัศน์ใน “ช่อง WORKPOINT”
  มาขายร่วมกัน

(1.2) การจำหน่ายและช่องทางการจัดจำหน่าย (ช่องทางการขายโฆษณา)

  บริษัทมีการจัดตั้งฝ่ายขายเป็นของบริษัทเอง ในการจำหน่ายเวลาโฆษณา ซึ่งในการจัดจำหน่าย
  ทางบริษัทจะมีทั้งเข้าไปติดต่อกับลูกค้าโดยตรง และผ่านทางตัวแทนโฆษณา
  โดยลักษณะการจำหน่ายจะมีทั้งแบบการขายเวลาโฆษณา (Air Time)
  และการโปรโมทสินค้าและบริการในรายการ

(2) ภาพรวมอุตสาหกรรมและภาวะการแข่งขัน

  ในปี 2558 ที่ผ่านมา จากข้อมูลของ AGB Nielsen Media Research
  พบว่าอุตสาหกรรมโฆษณาเพิ่มขึ้นร้อยละ 3.30 จากปี 2557 โดยมีมูลค่าโฆษณาในปี 2558
  เท่ากับ 122,318 ล้านบาท เม็ดเงินสื่อโฆษณาที่ปรับค่าสูงขึ้น ได้แก่
  สื่อโทรทัศน์ที่ออกอากาศในระบบดิจิตอล สื่อจากโรงภาพยนตร์ สื่อเคลื่อนที่ สื่อจากอินเตอร์เน็ต
  สื่อกลางแจ้งและสื่อจากวิทยุ ทั้งนี้โฆษณาทางโทรทัศน์ที่ออกอากาศในระบบ อนาล๊อกลดลงร้อยละ
  9.80 จากปี 2557 และ สื่อโทรทัศน์เคเบิ้ลทีวี และ ทีวีดาวเทียมก็ลดลงเช่นกัน
  สำหรับสื่อโทรทัศน์ที่ออกอากาศในระบบดิจิตอลได้รับความนิยมมากขึ้นและมีเม็ดเงินสื่อโฆษณาที่เพิ่มขึ้นร้อยละ
  143.90 จากปี 2557 อย่างไรก็ดี การโฆษณาทางโทรทัศน์ยังเป็นสื่อที่ได้รับความนิยมสูงสุด
  โดยมีสัดส่วนคิดเป็นร้อยละ 69.1 ของเม็ดเงินอุตสาหกรรมโฆษณาโดยรวม

มูลค่าเม็ดเงินโฆษณาตามสื่อต่างๆ

[]

ที่มา : AGB Nielsen Media Research

  ภาวการณ์แข่งขันของสถานีโทรทัศน์คาดว่าจะมีการแข่งขันสูงกว่าที่ผ่านมาเนื่องจากมีจำนวนผู้ประกอบการที่มากขึ้น
  และโดยเฉพาะด้านคุณภาพ
  เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
  ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงรายการให้เหมาะสมและเป็นที่นิยมเพื่อตอบสนองความต้องการได้ในทุกกลุ่มผู้บริโภค

เรตติ้งโดยรวมช่อง WORKPOINT

[]

ที่มา : AGB Nielsen Media Research

โดยสถานีโทรทัศน์ในระบบดิจิตอลของบริษัท
ได้เริ่มดำเนินการออกอากาศอย่างเป็นทางการในไตรมาส 2 ปี 2557 เป็นต้นมา
ภายใต้ใบอนุญาตช่องโทรทัศน์ภาคพื้นดินในระบบดิจิตอล หมวดหมู่ทั่วไปแบบความคมชัดปกติ ในชื่อ
“ช่อง WORKPOINT” ซึ่งถือใบอนุญาตโดยบริษัทย่อย
ภายหลังจากการออกอากาศในระยะเวลาเพียงไม่นาน “ช่อง WORKPOINT”
ก้าวมาเป็นสถานีโทรทัศน์อันดับต้นของประเทศ จากข้อมูลของ AGB Nielsen Media Research
พบว่า “ช่อง WORKPOINT” มี เรตติ้งเป็นอันดับ 3 ของประเทศ
(รวมช่องอนาล็อกที่ออกอากาศคู่ขนานทั้งในระบบดิจิตอลและระบบอนาล็อก)
โดยรายการที่ได้รับความนิยมสูง ได้แก่ “ไมค์ทองคำ” , “ปริศนาฟ้าแลบ” , “พระพุทธเจ้า
มหาศาสดาโลก” และ “ซุปเปอร์หม่ำ” เป็นต้น

3.  การจัดหาผลิตภัณฑ์และบริการ

ธุรกิจรายการโทรทัศน์ของบริษัท สามารถจำแนกการจัดหาผลิตภัณฑ์และบริการ ออกเป็น 2
ประเภทตามลักษณะธุรกิจ ดังนี้

-   ธุรกิจสถานีโทรทัศน์ในระบบดิจิตอล

ธุรกิจสถานีโทรทัศน์ในระบบดิจิตอลนั้น เนื่องด้วย
บริษัทเป็นเจ้าของสถานีจึงสามารถบริหารจัดการเวลาการออกอากาศต่างๆ ได้เอง อย่างไรก็ดี
เพื่อให้รายการที่นำมาออกอากาศมีความหลากหลาย
การผลิตหรือคัดสรรรายการเพื่อนำมาออกอากาศถือเป็นกระบวนการสำคัญเป็นอย่างยิ่ง
โดยการผลิตรายการของทาง “ช่อง WORKPOINT” ที่นำมาออกอากาศนั้น
ขั้นตอนของการผลิตรายการและจัดหารายการมาออกอากาศสามารถสรุปได้ดังต่อไปนี้

แผนภาพขั้นตอนการผลิต

-   ขั้นตอนเตรียมการผลิต

  สำหรับรายการที่บริษัทผลิตเองนั้น การผลิตรายการนั้นจะเริ่มด้วยฝ่ายผลิตโดยทีมงานสร้างสรรค์
  (Creative Group) วางแผนและผลิตรายการที่จะนำมาออกอากาศใน “ช่อง WORKPOINT”
  โดยการประชุมเพื่อให้สมาชิกระดมความคิด
  และสรุปเนื้อหาเพื่อนำส่งทีมผลิตรายการเพื่อวางแผนการดำเนินงาน กำหนดวันบันทึกเทป
  นัดหมายดารา นักแสดง ผู้ร่วมรายการ
  และกระจายงานไปยังส่วนต่างๆเพื่อเตรียมงานก่อนการถ่ายทำโดยมีผู้บริหารให้ข้อเสนอแนะรวมถึงข้อคิดเห็นในการผลิตรายการ
  นอกจากนั้นแล้ว
  ทีมงานที่เตรียมการผลิตของแต่ละรายการมีหน้าที่เตรียมงานและวางแผนล่วงหน้าทั้งในระยะสั้นและระยะยาวเพื่อกำหนดรูปแบบและทิศทางในการดำเนินรายการโทรทัศน์

  นอกจากรายการที่ทางบริษัทผลิตเพื่อลง “ช่อง WORKPOINT” เองแล้ว
  ยังมีรายการที่ซื้อลิขสิทธิ์มา และรายการจ้างผลิต
  โดยการเลือกรายการที่ซื้อลิขสิทธิ์มาจากต่างประเทศ
  ทางบริษัทจะคัดสรรรายการที่มีคุณภาพและเป็นที่นิยม ส่วนการจ้างทีมงานนอกผลิต
  ทางบริษัทที่รับจ้างผลิตจะต้องเข้ามาประชุมกับทางบริษัท
  เพื่อกำหนดแนวทางของรายการให้เป็นไปตามที่บริษัทกำหนด

-   ขั้นตอนการถ่ายทำรายการ / บันทึกเทป (Production)

  การถ่ายทำรายการของ “ช่อง WORKPOINT” ทางทีมงานจะมีการเตรียมงานล่วงหน้าประมาณ 2
  สัปดาห์ก่อนที่จะบันทึกรายการ โดยสำหรับรายการที่ออกอากาศสด
  ทางรายการจะบันทึกรายการเดือนละ 4 ครั้ง ส่วนรายการสามารถบันทึกเทปไว้ได้
  โดยจะบันทึกรายการเดือนละหนึ่งครั้งเพื่อออกอากาศสำหรับ 4 สัปดาห์
  ทั้งนี้เพื่อเป็นการประหยัดต้นทุนในการผลิตรายการอีกทั้งเพื่อที่ทีมงานผลิตมีเวลาเพียงพอที่จะสามารถสรรหาเนื้อหาที่จะมาบันทึกรายการครั้งต่อไปให้มีประโยชน์และมีสาระเพื่องานที่มีประสิทธิภาพ

-   ขั้นตอนภายหลังการถ่ายทำรายการ (Post-production)

  กระบวนการหลังจากถ่ายทำรายการ (Post-production)
  เป็นกระบวนการตัดต่อเทปเนื้อหาของรายการ รวมถึงการเพิ่มภาพประกอบ การเพิ่มเสียง
  หรือเทคนิคต่างๆ เพื่อให้รายการมีความน่าสนใจยิ่งขึ้น
  ซึ่งทางบริษัทมีทีมงานเพื่อตรวจสอบเนื้อรายการอีกครั้งหนึ่งก่อนที่จะส่งรายการไปออกอากาศ
  โดยรายการที่บริษัทผลิตเองหรือรายการที่ซื้อลิขสิทธิ์นั้น
  จะสามารถส่งแล้วยิงสัญญาณเพื่อออกอากาศได้เลยภายใน 1 วัน
  ส่วนรายการที่จ้างผลิตต้องให้ผู้ผลิตส่งเนื้อรายการที่ผลิตล่วงหน้า 2-3
  วันก่อนที่จะออกอากาศเพื่อที่จะนำมาตัดต่อคัดกรองเนื้อหาต่างๆของรายการ
  ก่อนที่จะส่งสถานีออกอากาศ

-   การจัดผังรายการเพื่อนำออกอากาศ

  การจัดผังรายการเพื่อออกอากาศของทาง “ช่อง WORKPOINT”
  นั้นทางบริษัทจะจัดผังรายการให้เหมาะสมกับประเภทของรายการ ว่าควรอยู่ช่วงเวลาไหน
  โดยจะเลือกรายการที่ยอดนิยมต่างๆ ไม่ว่าจะเป็นรายการที่ผลิตเอง, รายการจ้างผลิต
  และรายการลิขสิทธิ์ ที่เป็นที่นิยมให้อยู่ในช่วงเวลาที่ดีที่สุด เช่น รายการข่าว ควรอยู่ในช่วง
  เช้า, เที่ยงวัน, และตอนหัวค่ำ หรือ รายการการ์ตูน ควรอยู่ช่วงเช้าเสาร์อาทิตย์ เป็นต้น

-   ธุรกิจผลิตรายการโทรทัศน์

  สำหรับธุรกิจผลิตรายการโทรทัศน์นั้น
  บริษัทจะต้องยื่นเสนอรูปแบบรายการต่อลูกค้าเพื่อให้ลูกค้าพิจารณาอนุมัติ
  และตกลงว่าจ้างผลิตรายการ โดยมีขั้นตอนการอนุมัติ ดังนี้

การเสนอรูปแบบรายการต่อสถานี/ลูกค้า

  บริษัทโดยทีมงานครีเอทีฟ (Creative) จะระดมความคิดสร้างสรรค์มาเป็นคอนเซ็ปต์
  (Concept) รายการ
  และวางเป็นรูปแบบรายการและรูปแบบการนำเสนอโดยในระหว่างกระบวนการดังกล่าวนั้นอาจมีการปรึกษาหารือกับทางลูกค้าล่วงหน้า
  เพื่อวางแนวทางการผลิตรายการโทรทัศน์ หลังจากนั้นจะนำเสนอรายการให้ลูกค้าพิจารณาอีกครั้ง
  เมื่อลูกค้าเห็นชอบจึงมีการลงนามในสัญญาว่าจ้างแล้วจึงเริ่มดำเนินการผลิตรายการที่ตรงต่อความต้องการของลูกค้าต่อไป

สถานี/ลูกค้าพิจารณาอนุมัติ

  การพิจารณาของลูกค้าจะมีหลักเกณฑ์แตกต่างกันไป โดยมีหลักใหญ่ๆในการพิจารณา คือ
  รูปแบบรายการ ซึ่งการพิจารณารูปแบบรายการนั้น
  จะตอบโจทย์ความต้องการของลูกค้าได้หรือไม่และจะพิจารณาจากความเหมาะสมของลักษณะรายการกับเวลาออกอากาศ,
  กลุ่มเป้าหมายของลูกค้า และ สำหรับรายการเดิมที่มีการออกอากาศมาแล้ว
  ลูกค้าจะพิจารณาถึงความนิยมของรายการ
  และกระแสตอบรับของประชาชนหรือกลุ่มเป้าหมายของลูกค้าและสื่อมวลชนเป็นหลัก

ลักษณะการทำสัญญากับลูกค้า

  ลูกค้าและบริษัทจะเป็นผู้กำหนดลักษณะการทำสัญญาร่วมกัน ซึ่งทำสัญญาขึ้นอยู่กับรูปแบบรายการ
  และข้อตกลงต่างๆ ของทางลูกค้าและบริษัท

2.2 ธุรกิจรับจ้างจัดงาน

2.2.1 ลักษณะของผลิตภัณฑ์หรือบริการ

  ธุรกิจรับจ้างจัดงานเป็นธุรกิจที่ให้บริการด้านการจัดงานกิจกรรมแบบครบวงจร
  เพื่อตอบสนองความต้องการและจุดมุ่งหมายของลูกค้า
  โดยที่ผ่านมาบริษัทได้รับความไว้วางใจให้จัดงานสำคัญๆ ต่างๆ
  มากมายให้แก่ทั้งภาครัฐและเอกชน อาทิเช่น
  โครงการอาชีวะสู่อนาคตซึ่งจัดให้แก่สำนักงานคณะกรรมการการอาชีวศึกษา,
  งานมหกรรมเล่านิทาน
  อ่านและเล่นกับลูกซึ่งจัดให้แก่กระทรวงการพัฒนาสังคมและความมั่นคงของมนุษย์,
  ,งานประชาสัมพันธ์งานราชพฤกษ์ รวมใจภักดิ์
  รักพ่อหลวงซึ่งจัดให้แก่การท่องเที่ยวแห่งประเทศไทย, งาน Money Me Show
  ซึ่งจัดให้แก่ธนาคารกสิกรไทย จำกัด (มหาชน), งานประเพณีวิ่งควาย ชลบุรี
  ซึ่งจัดให้แก่กระทรวงวัฒนธรรม โดยในปี 2558 บริษัทได้รับจ้างจัดงานสำคัญต่างๆ มากมาย เช่น
  งานเย็นทั่วหล้า มหาสงกรานต์ , งานสงกรานต์เมษา ผ้าขาวม้ารวมไทย,
  งานเทศกาลสีสันแห่งสายน้ำ มหกรรมลอยกระทง, งาน Siam Street World
  Compettition 2015 รวมถึงบริษัทได้รับการแต่งตั้งจาก กระทรวงเกษตรและสหกรณ์
  ให้เป็นผู้บริหารจัดการงานบริหารจัดการอาคารแสดงประเทศไทยในงานมหกรรมโลก (The
  Universal Exhibition Milano 2015 ITALY)
  ซึ่งถือได้ว่าเป็นงานกิจกรรมที่มีความสำคัญระดับนานาชาติ
  นอกจากนี้ได้มีการจัดงานเทศกาลเบิกบานใจ ตอน KBank แก๊ง 3 ช่า คาราบาว
  ซึ่งเป็นงานกิจกรรมที่จัดขึ้นทั่วประเทศไทยใน 50 จังหวัด
  ทั้งนี้งานกิจกรรมดังกล่าวได้รับการตอบรับจากผู้ชมเป็นอย่างดี

2.2.2 การตลาด และการแข่งขัน

1) นโยบายการแข่งขัน

-   กลุ่มลูกค้าเป้าหมายแบ่งออกเป็น 3 กลุ่มดังต่อไปนี้

1)  กลุ่มธุรกิจเอกชน
    ทั้งนี้กลุ่มลูกค้าเอกชนนั้นจะมีความต้องการหลักที่จะเข้าถึงผู้บริโภคให้ได้มากที่สุด
    ดังนั้นบริการหลักที่บริษัทให้บริการคือกิจกรรมทางการตลาด
    และการเสริมสร้างภาพลักษณ์ของตราสินค้า อาทิ การเปิดตัวสินค้าหรือบริการ
    การส่งเสริมการขาย เป็นต้น

2)  หน่วยงานของรัฐ เป้าหมายหลักของลูกค้าภาครัฐคือต้องการจัดกิจกรรมเพื่อสื่อสารกับประชาชน
    ซึ่งอาจจะเป็นการจัดกิจกรรมในรูปของงานนิทรรศการหรือกิจกรรมพิเศษต่างๆ
    หรือเป็นกิจกรรมการประชุม สัมมนาระดับนานาชาติ การประชาสัมพันธ์งานให้เข้าถึงประชาชน
    เป็นต้น

-   กลุ่มผู้ชมรายการเป้าหมาย

  กลุ่มผู้ชมรายการเป้าหมายสำหรับการจัดงานกิจกรรมที่บริษัทผลิตเองนั้น
  บริษัทมุ่งเน้นการผลิตกิจกรรมที่ให้ผู้คนทุกกลุ่มทุกสาขาอาชีพสามารถชมได้และได้รับสาระและความบันเทิง

2) ภาวะการตลาดและการแข่งขัน

(1) ช่องทางการให้บริการ

บริษัทมีช่องทางการให้บริการ ผ่าน 2 ช่องทาง ดังต่อไปนี้

1.  ผ่านการเข้าเสนอแผนงาน (Pitch)

  โดยลูกค้าจะเชิญบริษัทเข้าร่วมเสนอแผนงาน (Pitch)
  โดยจะแข่งขันร่วมกับผู้รับจัดกิจกรรมรายอื่นๆ ในส่วนของลูกค้ารายเดิม
  ทีมงานมีหน้าที่ในการรักษาความสัมพันธ์ที่ดีอย่างต่อเนื่อง
  เพื่อให้ทราบถึงแผนงานการจัดกิจกรรมด้านการตลาด และเสนอแนวคิดในการจัดกิจกรรมใหม่ๆ
  แก่ลูกค้าต่อไป

2.  ผ่านทางสายสัมพันธ์ (Strategic Partner)

  นอกจากการเข้าเสนองานโดยตรงแล้วนั้น
  งานที่ได้รับนั้นอาจจะมาจากสายสัมพันธ์ทางธุรกิจด้วยเช่นกัน
  โดยส่วนใหญ่จะมาจากกลุ่มลูกค้าที่เคยดำเนินธุรกิจร่วมกัน
  และเห็นศักยภาพของบริษัทในการดำเนินการจัดกิจกรรมต่างๆ

(2) ภาพรวมอุตสาหรรมและภาวการณ์แข่งขัน

  อุตสาหกรรมการจัดกิจกรรมการตลาดมีแนวโน้มเติบโตที่ดี
  โดยปัจจุบันการจัดกิจกรรมทางการตลาดมีทั้งในภาคธุรกิจเอกชนและภาครัฐ
  ซึ่งต้องการใช้การจัดกิจกรรมต่างๆ
  เพื่อเป็นเครื่องมือในการเผยแพร่ข้อมูลให้แก่ประชาชนและเพื่อให้เข้าถึงกลุ่มเป้าหมายที่ต้องการสื่อสารให้ได้มากที่สุด
  และให้เกิดประสิทธิภาพและความคุ้มค่าในการใช้งบประมาณทางการตลาด
  นอกจากนั้นแนวโน้มการใช้กิจกรรมทางการตลาดยังเพิ่มขึ้น
  ทั้งในด้านของความถี่และขนาดของกิจกรรมอีกด้วย ทั้งนี้
  อุตสาหกรรมรับจ้างจัดงานเติบโตขึ้นเรื่อยๆ โดยในปี 2558 การรับจ้างจัดงานของบริษัท
  ได้รับความไว้วางใจให้จัดงานใหญ่ๆหลายงาน ไม่ว่าจะเป็นงานเย็นทั่วหล้า มหาสงกรานต์ ,
  งานสงกรานต์เมษา ผ้าขาวม้ารวมไทย, งานเทศกาลสีสันแห่งสายน้ำ มหกรรมลอยกระทง, งาน
  Siam Street World Competition 2015 และงานเทศกาลเบิกบานใจ ตอน KBank แก๊ง
  3 ช่า คาราบาว ซึ่งเป็นงานกิจกรรมที่จัดขึ้นทั่วประเทศไทยใน 50 จังหวัด เป็นต้น
  ซึ่งได้รับผลตอบรับเป็นอย่างดี โดยในปี 2559
  บริษัทมีแผนจะรุกตลาดมากขึ้นทั้งด้านปริมาณงานและขนาดเม็ดเงินในงานภาครัฐและเอกชน

2.3 ธุรกิจคอนเสิร์ตและละครเวที

2.3.1 ลักษณะของผลิตภัณฑ์หรือบริการ

  บริษัทดำเนินธุรกิจจัดการแสดงทั้งในรูปคอนเสิร์ตและละครเวที
  โดยรูปแบบคอนเสิร์ตและละครเวทีของบริษัทที่ผ่านมานั้นจะมีลักษณะเป็นการแสดงโดยนักร้องนักแสดงที่มีชื่อเสียงเป็นที่นิยม
  และมีเสียงร้องที่เป็นเอกลักษณ์ ประกอบ ฉาก แสง สี เสียง และ ทีมนักเต้นมืออาชีพ
  ที่ผ่านมาจะเช่าสถานที่จัดงานแสดงต่างๆ จากบุคคลภายนอกเป็นหลัก อย่างไรก็ดีในปี 2558
  บริษัท สยามพิฆเนศ จำกัด (“สยามพิฆเนศ”) ซึ่งเป็นบริษัทย่อย
  ดำเนินธุรกิจบริหารจัดการโรงละคร โดยโรงละครดังกล่าวมีชื่อว่า
  “โรงละครเคแบงก์สยามพิฆเนศ” เปิดให้บริการครั้งแรกในเดือน เมษายน 2558 ทั้งนี้ในปี
  2558 สยามพิฆเนศ ได้จัดคอนเสิร์ตและละครเวที ภายใต้การบริหารจัดการของสยามพิฆเนศเอง
  จำนวน 5 โชว์ ได้แก่ ละครเวที “ไร้ราก ไร้แผ่นดิน โหมโรง เดอะมิวสิคัล” ละครเวที
  “โหมโรง เดอะมิวสิคัล Restage” คอนเสิร์ตคุณพระช่วยสำแดงสด ครั้งที่ 5 คอนเสิร์ต
  เพลงแบบประภาส 2 และ คอนเสิร์ต Big Fun มันยกบ้าน
  นอกเหนือจากการจัดแสดงคอนเสิร์ตและละครเวทีที่สยามพิฆเนศจัดแสดงขึ้นเองแล้วนั้น
  สยามพิฆเนศ เปิดโอกาศให้บุคคลภายนอกจัดแสดงคอนเสิร์ตและละครเวทีอีกด้วย อาทิเช่น
  คอนเสิร์ตเพลงแจ๊ส จากศิลปินระดับโลก Nathan East, ละครเวทีเพลงรักสามฤดู เป็นต้น

2.3.2 การตลาด และการแข่งขัน

  สำหรับปี 2558 คอนเสิร์ตและละครเวทีนับเป็นอีกทางเลือกหนึ่งที่ให้ความบันเทิงกับประชาชน
  ซึ่งพบว่ามีอัตราการเติบโตเพิ่มขึ้นเรื่อยๆ และได้รับกระแสตอบรับเป็นอย่างดี โดยในปี 2558
  ที่ผ่านมา มีคอนเสิร์ตและละครเวทีขนาดใหญ่จัดขึ้นมากมาย อาทิเช่น D2B Encore Concert
  มหัศจรรย์ความคิดถึง , หล่อมากมาก คอนเสิร์ต , คอนเสิร์ต เทยแฟร์เฟสติวัล
  คานิวัลแห่แหนประจำปี 2558 , เพลงแบบประภาส 2 และ 7 Wonders Concert
  ส่วนละครเวทีได้แก่ วันสละโสดกับโจทก์เก่าๆ, ไร้ราก ไร้แผ่นดิน โหมโรง เดอะมิวสิคัล ,
  Beauty and the beast และ เพลงรักสามฤดู เป็นต้น

  อย่างไรก็ดี “โรงละครเคแบงก์สยามพิฆเนศ”
  ถือเป็นอีกหนึ่งทางเลือกให้กับผู้ชมการแสดงและผู้ประกอบการที่สนใจจัดการแสดง
  เนื่องจากมีขนาดและจำนวนที่นั่งอยู่ในลำดับต้นๆ ของประเทศ
  รวมถึงรูปแบบการใช้งานสามารถปรับเปลี่ยนได้ตามลักษณะของการแสดงต่างๆ
  ไม่ว่าจะเป็นคอนเสิร์ตหรือละครเวทีก็ตาม อีกทั้งยังเป็นสถานที่ที่เหมาะสมใจกลางเมือง
  การคมนาคมสะดวก อีกด้วย

2.4 ธุรกิจภาพยนตร์

2.4.1 ลักษณะของผลิตภัณฑ์หรือบริการ

  ภาพยนตร์แต่ละเรื่องของบริษัทนั้นจะมีระยะเวลาในการนำเสนออยู่ในช่วงระยะเวลาประมาณ
  90-120 นาที เพื่อสื่อสารเนื้อเรื่องหรือบทภาพยนตร์ออกมาเป็นเรื่องราว
  โดยธุรกิจผลิตภาพยนตร์ของบริษัทสามารถแยกออกได้เป็น 2 กลุ่มคือ

1.  ธุรกิจรับจ้างผลิตภาพยนตร์ ดำเนินงานโดย บริษัท เวิร์คพอยท์พิคเจอร์ จำกัด (“เวิร์คพอยท์
    พิคเจอร์) โดยในโดยผลงานภาพยนตร์ที่ผ่านมา เวิร์คพอยท์ พิคเจอร์ ร่วมลงทุนผลิตภาพยนตร์
    ต่างๆ มากมาย เช่น หม่ำเดียว หัวเหลี่ยมหัวแหลม เท่งโหน่งคนมาหาเฮีย สิ่งเล็กๆ
    ที่เรียกว่ารัก และ ภาพยนตร์แอนิเมชั่นเรื่อง ยักษ์ เป็นต้น ทั้งนี้
    นโยบายในการกำหนดราคานั้นจะพิจารณาจากต้นทุนในการผลิตเป็นฐานในการกำหนดผลตอบแทนหรือกำไรที่อยู่ในระดับที่เหมาะสม
    ซึ่งแนวทางในการผลิตภาพยนตร์มีดังนี้

    -   เนื้อเรื่องภาพยนตร์ โดยมีนโยบายหลักในการจัดทำภาพยนตร์ที่มีคุณภาพ
        และมีความสามารถในการสร้างรายได้โดยจะเป็นภาพยนตร์ในแนวใดขึ้นอยู่กับสภาวะตลาดและบทภาพยนตร์

  - ผู้กำกับภาพยนตร์
  โดยมีนโยบายในการคัดเลือกผู้กำกับที่มีฝีมือและมีประสบการณ์การผลิตภาพยนตร์ที่มีคุณภาพ

2.  ธุรกิจลงทุนผลิตภาพยนตร์ การลงทุนในภาพยนตร์นั้น
    ที่ผ่านมาจะเป็นลักษณะการลงทุนร่วมกับบริษัทอื่น โดยที่ผ่านมา
    บริษัทได้ร่วมลงทุนสร้างภาพยนตร์ในรูปแบบกิจการร่วมค้ากับบริษัท สหมงคลฟิล์ม
    อินเตอร์เนชั่นแนล จำกัด และ บริษัท เอส เอฟ ซีเนม่า จำกัด
    โดยภาพยนตร์ส่วนใหญ่ประสบความสำเร็จและได้รับการตอบรับที่ดีจากผู้ชมเป็นอย่างดี
    นอกจากจะได้รับความนิยมจากผู้ชมแล้วยังได้เสียงตอบรับที่ดีจากนักวิจารณ์อีกด้วย

2.4.2 การตลาด และการแข่งขัน

  สำหรับปี 2558 อุตสาหกรรมภาพยนตร์มีมูลค่าตลาดรวมประมาณ 5,134 ล้านบาท เพิ่มขึ้นจากปี
  2557 คิดเป็น ร้อยละ 18.1 ซึ่งมีมูลค่าตลาดรวมเท่ากับ 4,349 ล้านบาท

  ในปี 2558 นั้น บริษัทมีการร่วมลงทุนกับบริษัทสหมงคลฟิล์ม อินเตอร์เนชั่นแนล
  จำกัดในรูปแบบกิจการร่วมค้าเช่นเดิม เพื่อผลิตภาพยนต์ จำนวนทั้งสิ้น 1 เรื่อง โดยเป็นหนังแนว
  Comedy ที่ทางบริษัทถนัด โดยมีชื่อภาพยนตร์ว่า “แคท อ่ะ แว้บ! แบบว่ารัก”

โครงสร้างรายได้ บริษัทมีรายได้ของกลุ่มธุรกิจ แบ่งได้ดังต่อไปนี้

+-----------+--------------+----+-----+-----+-----+----+-----+----+
| ธุรกิจ      | ดำเนินการโดย  | %  | 2   | สัด  | 2   | ส  | 2   | ส  |
|           |              | กา | 556 | ส่วน | 557 | ัดส | 558 | ัดส |
|           |              | รถ |     |     |     | ่วน |     | ่วน |
|           |              | ือห |     |     |     |    |     |    |
|           |              | ุ้นข |     |     |     |    |     |    |
|           |              | อง |     |     |     |    |     |    |
|           |              | บร |     |     |     |    |     |    |
|           |              | ิษัท |     |     |     |    |     |    |
+-----------+--------------+----+-----+-----+-----+----+-----+----+
| 1.        | บมจ.         | -  | 1,4 | 67. | 1,2 | 59 | 3   | 15 |
|   ธุรกิจราย | เวิร์คพอยท์     |    | 84, | 92% | 64, | .9 | 70, | .1 |
| การโทรทัศน์ |              |    | 576 |     | 161 | 1% | 679 | 0% |
|           | เอ           |    |     |     |     |    |     |    |
| 1.        | ็นเทอร์เทนเมนท์ |    |     |     |     |    |     |    |
| 1.ธุรกิจผลิต |              |    |     |     |     |    |     |    |
|           |              |    |     |     |     |    |     |    |
| รายการ    |              |    |     |     |     |    |     |    |
|           |              |    |     |     |     |    |     |    |
| โทรทัศน์    |              |    |     |     |     |    |     |    |
|           |              |    |     |     |     |    |     |    |
| 1.2       |              |    |     |     |     |    |     |    |
| .ธุรกิจรายก |              |    |     |     |     |    |     |    |
| ารโทรทัศน์ผ |              |    |     |     |     |    |     |    |
| ่านดาวเทียม |              |    |     |     |     |    |     |    |
|           |              |    |     |     |     |    |     |    |
| 3.        |              |    |     |     |     |    |     |    |
|  ธุรกิจสถานี |              |    |     |     |     |    |     |    |
|     โท    |              |    |     |     |     |    |     |    |
| รทัศน์ดิจิตอล |              |    |     |     |     |    |     |    |
+-----------+--------------+----+-----+-----+-----+----+-----+----+
|           | บจก. แฟล็กชิป  | 5  |     |     |     |    |     |    |
|           |              | 0% |     |     |     |    |     |    |
|           | เอ           |    |     |     |     |    |     |    |
|           | ็นเทอร์เทนเมนท์ |    |     |     |     |    |     |    |
+-----------+--------------+----+-----+-----+-----+----+-----+----+
|           | บจก.         | 5  |     |     |     |    |     |    |
|           | โต๊ะกลมโทรทัศน์ | 0% |     |     |     |    |     |    |
+-----------+--------------+----+-----+-----+-----+----+-----+----+
|           |              |    |     |     |     |    |     |    |
+-----------+--------------+----+-----+-----+-----+----+-----+----+
|           | บมจ.         | -  | 2   | 11. | 1   | 7  | -   | -  |
|           | เวิร์คพอยท์     |    | 41, | 05% | 58, | .5 |     |    |
|           | เอ           |    | 525 |     | 616 | 2% |     |    |
|           | ็นเทอร์เทนเมนท์ |    |     |     |     |    |     |    |
+-----------+--------------+----+-----+-----+-----+----+-----+----+
|           | บจก. ฟรีไซซ์   | 5  |     |     |     |    |     |    |
|           | บรอดคาสติ้ง    | 0% |     |     |     |    |     |    |
+-----------+--------------+----+-----+-----+-----+----+-----+----+
|           | บจก. ไทย     | 10 | -   | -   | 4   | 19 | 1,7 | 69 |
|           | บรอดคาสติ้ง    | 0% |     |     | 20, | .9 | 07, | .6 |
|           |              |    |     |     | 434 | 3% | 872 | 0% |
+-----------+--------------+----+-----+-----+-----+----+-----+----+
| 1.  ธุรก   | บจก.         | 10 | 18, | 0.  | 5,  | 0  | 8,  | 0  |
| ิจผลิตสิ่งพิมพ์ | เวิร์คพอยท์     | 0% | 465 | 84% | 307 | .2 | 000 | .3 |
|           | พับลิชชิ่ง       |    |     |     |     | 5% |     | 3% |
+-----------+--------------+----+-----+-----+-----+----+-----+----+
| 2.        | บจก.         | 6  | 59, | 2.  | 14, | 0  | 5,  | 0  |
|  ธุรกิจผลิตแ | บ้านอิทธิฤทธิ์    | 0% | 615 | 73% | 122 | .6 | 050 | .2 |
| ละตัดต่อภาพ |              |    |     |     |     | 7% |     | 1% |
+-----------+--------------+----+-----+-----+-----+----+-----+----+
|           | บจก. ซิกส์ ดีกรี | 8  |     |     |     |    |     |    |
|           | โปรดักชั่น      | 0% |     |     |     |    |     |    |
+-----------+--------------+----+-----+-----+-----+----+-----+----+
|           | บจก. กราว    | 6  |     |     |     |    |     |    |
|           | จำกัด         | 0% |     |     |     |    |     |    |
+-----------+--------------+----+-----+-----+-----+----+-----+----+
| 3.        | บจก.         | 10 | 28, | 1.  | 20, | 0  | 20, | 0  |
|  ธุรกิจเกี่ยว | เวิร์คพอยท์     | 0% | 800 | 32% | 625 | .9 | 117 | .8 |
| กับภาพยนตร์ | พิคเจอร์ส      |    |     |     |     | 8% |     | 2% |
+-----------+--------------+----+-----+-----+-----+----+-----+----+
| 4.  ธุรกิจจ | บมจ.         | -  | 13, | 0.  | -   | -  | 1   | 6  |
| ัดคอนเสิร์ตแ | เวิร์คพอยท์     |    | 594 | 62% |     |    | 67, | .8 |
| ละละครเวที | เอ           | 8  |     |     |     |    | 923 | 4% |
|           | ็นเทอร์เทนเมนท์ | 8% |     |     |     |    |     |    |
|           |              |    |     |     |     |    |     |    |
|           | บจก. สยาม    |    |     |     |     |    |     |    |
|           | พิฆเนศ        |    |     |     |     |    |     |    |
+-----------+--------------+----+-----+-----+-----+----+-----+----+
| 5.        | บมจ.         | -  | 3   | 14. | 1   | 8  | 1   | 4  |
|  ธุรกิจการร | เวิร์คพอยท์     |    | 20, | 68% | 69, | .0 | 08, | .4 |
| ับจ้างจัดงาน | เอ           | 1  | 813 |     | 533 | 3% | 063 | 0% |
|           | ็นเทอร์เทนเมนท์ | 00 |     |     |     |    |     |    |
|           |              | %  |     |     |     |    |     |    |
|           | บจก. กรุงเทพ  |    |     |     |     |    |     |    |
|           | เอ็กซิบิชั่น      |    |     |     |     |    |     |    |
+-----------+--------------+----+-----+-----+-----+----+-----+----+
| รายได้อื่น   |              |    | 18, | 1.  | 57, | 2  | 66, | 2  |
|           |              |    | 539 | 18% | 138 | .7 | 374 | .7 |
|           |              |    |     |     |     | 1% |     | 0% |
+-----------+--------------+----+-----+-----+-----+----+-----+----+
| รายได้รวม  |              |    | 2,1 | 1   | 2,1 | 10 | 2,4 | 1  |
|           |              |    | 85, | 00. | 09, | 0% | 54, | 00 |
|           |              |    | 927 | 00% | 934 |    | 077 | %  |
+-----------+--------------+----+-----+-----+-----+----+-----+----+

3. ปัจจัยเสี่ยง

3.1 การรักษาส่วนแบ่งตลาด

บริษัทมีรายได้หลักกว่าร้อยละ 80 จากธุรกิจผลิตรายการโทรทัศน์ เพื่อออกอากาศใน “ช่อง
Workpoint” ซึ่งเป็นสถานีโทรทัศน์ของบริษัทออกอากาศในระบบดิจิตอล ภายใต้
“ใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอล
ประเภทบริการทางธุรกิจระดับชาติ หมวดหมู่ทั่วไปแบบความคมชัดปกติ” หรือ “ใบอนุญาตดิจิตอลทีวี”
ซึ่งใบอนุญาตดิจิตอลทีวีดังกล่าวถือสิทธิโดยบริษัทย่อยของบริษัท

โดยในกลุ่มธุรกิจดิจิตอลทีวีนั้น ถือได้ว่าการแข่งขันสูงเนื่องจากมีจำนวนผู้ประกอบการหลายราย
ซึ่งแต่ละผู้ประกอบ การดิจิตอลทีวีต่างแข่งขันกันเพื่อสร้างฐานผู้ชม และ ผู้โฆษณา
การที่มีผู้ประกอบการในกลุ่มธุรกิจจำนวนมาก ทำให้กลุ่มผู้ชม
และลูกค้าที่เป็นผู้โฆษณามีทางเลือกที่หลากหลายมากขึ้น
และเนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงรายการให้เหมาะสมและเป็นที่นิยมเพื่อตอบสนองความต้องการได้ในทุกกลุ่มผู้บริโภคเพื่อรักษาส่วนแบ่งตลาด
ดังนั้น บริษัทจึงได้พัฒนาประสิทธิภาพในการผลิตรายการที่มีรูป
แบบรายการที่หลากหลายแตกต่างกันไป เพื่อเข้าถึงทุกกลุ่มผู้ชม ทุกเพศ ทุกวัย
ตลอดจนการปรับผังรายการให้มีคุณภาพและเหมาะสมเพื่อรักษาส่วนแบ่งตลาด
และจากการที่บริษัทอยู่ในธุรกิจการผลิตโทรทัศน์มาเป็นเวลานานกว่า 27 ปี
มีผลงานรายการโทรทัศน์ที่ได้รับการยอมรับอย่างมากมาย
ทั้งในด้านความนิยมและรางวัลจากสถาบันต่างๆ
บริษัทจึงมีความเชื่อมั่นว่าจะสามารถผลิตรายการที่ตรงต่อความต้องการของผู้ชมและสามารถสร้างความแตกต่างจากผู้ประกอบการดิจิตอลทีวีรายอื่นได้เป็นอย่างดี
ทั้งนี้จากข้อมูลของ AGB Nielsen Media Research “ช่อง WORKPOINT”
เป็นสถานีโทรทัศน์อันดับต้นของประเทศ มีเรตติ้งเป็นอันดับ 3
ของประเทศมาโดยตลอดนับตั้งแต่เริ่มออกอากาศในช่วงแรก จนถึงปัจจุปัน และ
มีเรตติ้งที่สูงขึ้นมาเรื่อยๆ โดยรายการที่ได้รับความนิยมสูง ได้แก่ “ไมค์ทองคำ” “Let Me In
Thailand” “I Can See Your Voice” “ปริศนาฟ้าแลบ” และ “Super Mum” เป็นต้น

3.2 การที่รายการโทรทัศน์เสื่อมความนิยม หรือกระแสความนิยมของผู้บริโภคเปลี่ยนแปลง

รายได้จากธุรกิจโทรทัศน์นั้นจะแปรผันตามระดับความนิยมของรายการต่างๆ
เนื่องจากการตัดสินใจเลือกลงโฆษณาหรือโปรโมทสินค้าหรือบริการกับรายการโทรทัศน์ใด
บริษัทตัวแทนโฆษณา (Agency)
และเจ้าของสินค้าหรือบริการส่วนมากจะพิจารณาความคุ้มค่าของการใช้งบโฆษณาจากอัตราค่าใช้จ่ายโฆษณาต่อจำนวนผู้ชมรายการ
และ/หรือพิจารณาจากระดับความนิยมของแต่ละรายการ ดังนั้น
หากรายการโทรทัศน์ของบริษัทไม่เป็นที่นิยมหรือเสื่อมความนิยมลง
อาจส่งผลกระทบต่อรายได้และผลประกอบการของบริษัทได้

อย่างไรก็ตาม บริษัทลดความเสี่ยงดังกล่าวโดยการจัดให้มีรายการโทรทัศน์ที่หลากหลาย
ซึ่งแต่ละรายการที่บริษัทสร้างสรรค์มีรูปแบบและการนำเสนอที่แปลกใหม่และ นอกจากนี้
บริษัทยังมีกระบวนการพิจารณากลั่นกรองและทดลองถ่ายทำรายการเสมือนจริง (Pilot test)
ก่อนการตัดสินใจผลิตแต่ละรายการโทรทัศน์ที่ออกอากาศ
อีกทั้งยังการตรวจสอบคุณภาพก่อนออกอากาศทุกครั้งและมีกระบวนการติดตามประเมินผลระดับความนิยมและกระแสตอบรับของแต่ละรายการของบริษัทและคู่แข่งขันอย่างสม่ำเสมอ
เพื่อใช้เป็นข้อมูลในการพิจารณาพัฒนารายการอย่างต่อเนื่อง
ซึ่งทำให้รายการโทรทัศน์ของบริษัทได้รับความนิยมจากประชาชนอย่างต่อเนื่องยาวนานเสมอมา

3.3 การขยายตัวของสื่อโฆษณาอื่นและสื่อโฆษณาใหม่

รายได้ของธุรกิจโทรทัศน์แปรผันโดยตรงต่อการขยายตัวของอุตสาหกรรมโฆษณาผ่านสื่อโทรทัศน์
อย่างไรก็ดี ในช่วงที่ผ่านมา สื่อโฆษณาทาง Social Media ต่างๆ
เริ่มมีการขยายตัวและได้กลายเป็นอีกทางเลือกหนึ่งของบริษัทตัวแทนโฆษณา (Agency)
และเจ้าของสินค้าหรือบริการ ในการใช้บริการสื่อประชาสัมพันธ์มากขึ้น แต่ทั้งนี้บริษัทเชื่อว่าสื่อ
Social Media ต่างๆ เป็นสื่อเฉพาะกลุ่มเท่านั้น ยังมิได้ขยายตัวในวงกว้างได้เท่ากับสื่อโทรทัศน์
เนื่องจากข้อจำกัดทางด้านเทคโนโลยีต่างๆ ที่ต้องใช้ระยะเวลาพอสมควรกว่าจะครอบคลุมทุกพื้นที่
ตลอดจนภาระทางการเงินที่ผู้บริโภคจะต้องใช้จ่ายเพิ่มขึ้นเพื่อที่จะเข้าถึงสื่อ Social Media
ดังนั้นสื่อโทรทัศน์ยังคงเป็นสื่อหลักที่สามารถตอบสนองความต้องการของตัวแทนโฆษณา (Agency)
และเจ้าของสินค้าหรือบริการ ได้เป็นอย่างดี

อย่างไรก็ดี เพื่อเตรียมความพร้อมต่อการเปลี่ยนแปลงในอุตสาหกรรมสื่อโฆษณาในอนาคต
บริษัทได้เริ่มลงโฆษณาสื่อ Social Media ต่างๆ ของบริษัทไว้
เพื่อเป็นทางเลือกในการใช้สื่อโฆษณาต่างๆ โดย ณ ปัจจุบันบริษัทมีช่องทาง Social Media
ทั้งทาง Youtube , Facebook และ Line
โดยในแต่ละช่องทางมีผู้ใช้บริการและเข้าชมมากกว่าล้านราย

สถิติการรับชมช่อง “ช่อง WORKPOINT” ผ่าน Social Media

[]

3.4 การพึ่งพิงตัวพิธีกรหรือผู้ดำเนินรายการ และบุคลากรฝ่ายผลิต

บริษัทประกอบธุรกิจหลักในการผลิตรายการโทรทัศน์
โดยให้ความสำคัญกับผลงานและคุณภาพรายการเป็นสำคัญ
ดังนั้นบุคลากรฝ่ายผลิตและทีมสร้างสรรค์นับเป็นปัจจัยสำคัญในความสำเร็จของบริษัท
นอกจากนี้รายการส่วนใหญ่ของบริษัทเป็นประเภทควิซโชว์หรือเกมโชว์ ซึ่งการมีพิธีกร หรือ
ผู้ดำเนินรายการที่มีความสามารถเป็นปัจจัยหนึ่งที่มีความสำคัญและมีผลต่อความสำเร็จของรายการ
และเป็นจุดแข็งที่เสริมสร้างศักยภาพในการแข่งขันให้กับรายการโทรทัศน์ของบริษัทเรื่อยมา
ซึ่งหากบริษัทสูญเสียบุคลากรหลักในฝ่ายผลิตและผู้ดำเนินรายการดังกล่าวไปอาจส่งผลกระทบต่อคุณภาพผลงานและผลประกอบการของบริษัท

ทั้งนี้ บริษัทตระหนักถึงผลกระทบที่อาจเกิดขึ้น
โดยในส่วนของพิธีกรหรือผู้ดำเนินรายการหลักของบริษัทและบุคลากรหลักของฝ่ายผลิตนั้น
เป็นทั้งผู้ก่อตั้งบริษัท
และเป็นผู้ถือหุ้นใหญ่ทำให้มีความผูกพันและภักดีต่อองค์กรในการอยู่กับบริษัทเพื่อร่วมสร้างสรรค์ผลงานที่มีคุณภาพอย่างต่อเนื่องต่อไป
นอกจากนี้บริษัทยังให้ความสำคัญกับการพัฒนาบุคลากรอย่างต่อเนื่องและส่งเสริมการทำงานร่วมกันเป็นทีม
เพื่อลดการพึ่งพิงตัวพิธีกรและผู้ดำเนินรายการ
บริษัทได้มีมาตรการเพื่อลดความเสี่ยงดังกล่าวโดยการออกแบบรายการโดยให้ความสำคัญกับรูปแบบรายการและรูปแบบการนำเสนอมากกว่าการผูกติดกับพิธีกรหรือผู้ดำเนินรายการคนใดคนหนึ่ง
นอกจากนี้ บริษัทได้มีการกระจายงานไปสู่พิธีกรหรือผู้ดำเนินรายการที่หลากหลายมากขึ้น
พร้อมทั้งสร้างพิธีกรหรือผู้ดำเนินรายการใหม่ๆ ขึ้นมาเสริมรายการอยู่เสมอ โดย ณ ปัจจุบัน
บริษัทมีพิธีกรหรือผู้ดำเนินรายการมากกว่า 60 ท่าน
โดยพิธีกรหรือผู้ดำเนินรายการส่วนใหญ่มีการเซ็นสัญญาระยะยาวกับบริษัท
ซึ่งถือเป็นการป้องกันความเสี่ยงในเรื่องพิธีกรหรือผู้ดำเนินรายการได้เป็นอย่างดี

นอกจากนี้เพื่อเป็นการสร้างแรงจูงใจในการปฏิบัติงานของบุคลากรฝ่ายผลิตและทีมสร้างสรรค์ของบริษัท
และ/หรือ บริษัทย่อย ให้มีความรู้สึกเสมือนการเป็นเจ้าของกิจการ
บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัท และ/หรือ บริษัทย่อย ครั้งที่ 2
(“ESOP-2”) ให้แก่ กลุ่มบุคลากรดังกล่าว ซื่งได้รับการอนุมัติการจัดสรรจากที่ประชุมวิสามัญผู้ถือหุ้น
ครั้งที่ 1/2558 เมื่อวันที่ 4 กันยายน 2558 ผ่านมา

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

สินทรัพย์ที่ใช้ในการประกอบธุรกิจของบริษัทและบริษัทย่อยประกอบด้วยที่ดิน อาคาร และ อุปกรณ์ ซึ่ง
ณ วันที่ 31 ธันวาคม 2558 บริษัทและบริษัทย่อยมีสินทรัพย์ถาวร รายละเอียดดังนี้

ที่ดิน

+-----------------------------+-------------+-----------+-------------+
| รายละเอียด/ที่ตั้ง               | ผู้ถือกรรมสิทธิ์  | ม         | ภาระผูกพัน    |
|                             |             | ูลค่าตามบัญชี |             |
|                             |             |           |             |
|                             |             | ณ สิ้นปี     |             |
|                             |             | 2558      |             |
|                             |             |           |             |
|                             |             | (ล้านบาท)  |             |
+-----------------------------+-------------+-----------+-------------+
| เลขที่ 50/102-103             | บริษัท        | 1.37      | ไม่มี         |
|                             |             |           |             |
| แขวงอนุสาวรีย์ เขตบางเขน       |             |           |             |
| กรุงเทพฯ                     |             |           |             |
+-----------------------------+-------------+-----------+-------------+
| 99 ม.2 ตำบลบางพูน อำเภอเมือง  | บริษัท        | 127.41    | จำนองกับธน   |
| จ.ปทุมธานี                    |             |           | าคารกสิกรไทย |
|                             |             |           | จำกัด        |
|                             |             |           | (มหาชน)     |
+-----------------------------+-------------+-----------+-------------+

อาคาร สำนักงาน

+-----------------------------+-------------+-----------+-------------+
| รายละเอียด/ที่ตั้ง               | ผู้ถือกรรมสิทธิ์  | ม         | ภาระผูกพัน    |
|                             |             | ูลค่าตามบัญชี |             |
|                             |             |           |             |
|                             |             | ณ สิ้นปี     |             |
|                             |             | 2558      |             |
|                             |             |           |             |
|                             |             | (ล้านบาท)  |             |
+-----------------------------+-------------+-----------+-------------+
| เลขที่ 50/102-103             | บริษัท        | 0.60      | ไม่มี         |
|                             |             |           |             |
| แขวงอนุสาวรีย์ เขตบางเขน       |             |           |             |
| กรุงเทพฯ                     |             |           |             |
+-----------------------------+-------------+-----------+-------------+
| 99 ม.2 ตำบลบางพูน อำเภอเมือง  | บริษัท        | 357.04    | จำนองกับธน   |
| จ.ปทุมธานี                    |             |           | าคารกสิกรไทย |
|                             |             |           | จำกัด        |
|                             |             |           | (มหาชน)     |
+-----------------------------+-------------+-----------+-------------+

หมายเหตุ : มูลค่าตามบัญชีรวมระบบไฟฟ้า ระบบสาธารณูปโภค และเครื่องปรับอากาศ ณ สิ้นปี
2558

เครื่องมือ อุปกรณ์ และสินทรัพย์ถาวรอื่น

หมายเหตุ : เครื่องมือและอุปกรณ์ ได้แก่ สินทรัพย์ที่ใช้ในการผลิต เช่น กล้อง
อุปกรณ์ที่ใช้ในการตัดต่อ เครื่องเสียง เครื่องบันทึกเสียง และโทรทัศน์

4.2 ลิขสิทธิ์และเครื่องหมายการค้า

บริษัทเป็นเจ้าของเครื่องหมายการค้า Workpoint Entertainment
ซึ่งได้จดทะเบียนไว้ที่กรมทรัพย์สินทางปัญญา กระทรวงพาณิชย์ เมื่อวันที่ 26 เมษายน 2537
โดยเครื่องหมายการค้าดังกล่าวมีอายุ 10 ปี แต่วันที่จดทะเบียนและสามารถต่ออายุได้คราวละ 10
ปี ซึ่งบริษัทได้ต่ออายุครั้งล่าสุดเมื่อวันที่ 15 กันยายน 2557 และ บริษัทมีการจดทะเบียน
เครื่องหมายการค้าและเครื่องหมายบริการของรายการโทรทัศน์ต่างๆ ทุกรายการ
เพื่อเป็นทรัพย์สินของบริษัท ในการบริหารจัดการในอนาคต
นอกจากนี้บริษัทยังเป็นเจ้าของลิขสิทธิ์รายการโทรทัศน์ทุกรายการของบริษัท
ซึ่งมีสิทธิแต่เพียงผู้เดียวที่จะจัดการเกี่ยวกับงานที่สร้างสรรค์ขึ้น ตามพระราชบัญญัติลิขสิทธิ์ พ.ศ.
2537
กำหนดให้งานแพร่เสียงหรือแพร่ภาพภาพทางวิทยุโทรทัศน์จะได้รับการคุ้มครองลิขสิทธิ์เป็นระยะเวลา
50 ปี นับแต่นำงานออกสู่สาธารณชน

4.3 ลิขสิทธิ์รายการต่างประเทศ

  บริษัทมีลิขสิทธิ์รายการต่างประเทศจำนวน 70 รายการ
  ซึ่งสามารถนำมาใช้ออกอากาศได้ในสถานีโทรทัศน์ของบริษัท โดย ณ วันที่ 31 ธันวาคม 2558
  มีมูลค่าทางบัญชีสุทธิ เท่ากับ 259,136,361.86 ล้านบาท

4.4
ใบอนุญาตให้ใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิตอล

ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ

บริษัทย่อยแห่งหนึ่งได้รับใบอนุญาตให้ใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิตอล
ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ เมื่อวันที่ 25 เมษายน
2557 โดยมีระยะเวลา 15 ปี เริ่มตั้งแต่วันที่ 25 เมษายน 2557 ถึงวันที่ 24 เมษายน 2572
จากการเป็นผู้ชนะการประมูลในราคาประมูลรวมจำนวนเงิน 2,355 ล้านบาท
และวางหนังสือค้ำประกันจากสถาบันการเงินเพื่อค้ำประกันการชำระเงินให้กับคณะกรรมการกิจการกระจายเสียง
กิจการโทรทัศน์และกิจการโทรคมนาคมแห่งชาติ (“กสทช.”) เมื่อวันที่ 7 กุมภาพันธ์ 2557

ต่อมา วันที่ 21 พฤษภาคม 2558
บริษัทได้ชำระเงินค่าธรรมเนียมใบอนุญาตให้ใช้คลื่นความถี่งวดที่สองจำนวนร้อยละ 30
ของราคาประมูลขั้นต่ำ และร้อยละ 10 ของเงินในส่วนที่เกินกว่าราคาขั้นต่ำ รวมเป็นเงินทั้งสิ้น
311,500,000 ล้านบาท (ไม่รวมภาษีมูลค่าเพิ่ม) โดยยอดคงเหลือแบ่งการจ่ายชำระเป็น 2
ส่วนดังนี้

  -------------------- ---------------- -- ------------------ -- ------------------
                       ส่วนของราคาขั้นต่ำ      ส่วนที่เกินราคาขั้นต่ำ       รวม

                       บาท                 บาท                   บาท

  ไม่เกิน 1 ปี            38,000,000.00       395,000,000.00        433,000,000.00

  เกินกว่า 1 ปี แต่ไม่เกิน 5 38,000,000.00       1,185,000,000.00      1,223,000,000.00
  ปี                                                              

  รวม                  76,000,000.00       1,580,000,000.00      1,656,000,000.00
  -------------------- ---------------- -- ------------------ -- ------------------

4.5 นโยบายลงทุนในบริษัทย่อยและบริษัทร่วม

  บริษัทมีนโยบายในการลงทุนในบริษัทย่อยที่มีศักยภาพทั้งในด้านการสนับสนุนธุรกิจของกลุ่มและมีความสามารถในการทำกำไรเพื่อเสริมสร้างความแข็งแกร่งให้กับกลุ่มบริษัทในการขยายธุรกิจต่อไป
  โดยบริษัทมีนโยบายที่จะเป็นผู้ถือหุ้นใหญ่ เว้นแต่ในกรณีที่จำเป็น บริษัทอาจลดส่วนการถือหุ้นลง
  แต่บริษัทยังคงมีนโยบายที่จะรักษาสัดส่วนการถือหุ้นใหญ่ไว้เพื่อให้บริษัทสามารถกำหนดทิศทางการดำเนินธุรกิจ

  5. ข้อพิพาททางกฎหมาย

- ไม่มี -

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

+------------------+---+-------------------------------------------------+
|   ชื่อบริษัท         |   |   บริษัท เวิร์คพอยท์ เอ็นเทอร์เทนเมนท์ จำกัด (มหาชน)     |
|                  |   |                                                 |
|                  | : |                                                 |
+------------------+---+-------------------------------------------------+
|   ลัก             |   |   ประกอ                                         |
| ษณะการประกอบธุรกิจ |   | บธุรกิจหลักในการเป็นสถานีโทรทัศน์ซึ่งออกอากาศในระบบดิจิตอล |
|                  | : |   และผลิตรายการโทรทัศน์เพื่อขายโฆษณา                 |
+------------------+---+-------------------------------------------------+
|   ที่ตั้งสำนักงานใหญ่  |   |   99 หมู่ที่ 2 ตำบลบางพูน อำเภอเมืองปทุมธานี            |
|                  |   |   จังหวัดปทุมธานี                                   |
|                  | : |                                                 |
|                  |   |   12000                                         |
+------------------+---+-------------------------------------------------+
|   เลขทะเบียนบริษัท  |   |   0107547000125                                 |
|                  |   |                                                 |
|   ทุนเรือนหุ้น       | : |   ทุนจดทะเบียน 452,094,295 บาท ณ วันที่ 31 มกราคม    |
|                  |   |   2558 แบ่งเป็น หุ้นสามัญเรียกชำระแล้วจำนวน            |
|                  |   |   417,255,236 หุ้น มูลค่าหุ้นละ 1 บาท                 |
|                  |   |                                                 |
|                  | : |                                                 |
+------------------+---+-------------------------------------------------+
|   Homepage       |   |   http://www.workpoint.co.th                    |
|                  |   |                                                 |
|                  | : |                                                 |
+------------------+---+-------------------------------------------------+
|   โทรศัพท์         |   |   02-833-2000                                   |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |   02-833-2999                                   |
|                  |   |                                                 |
|                  | : |                                                 |
+------------------+---+-------------------------------------------------+

6.2 ข้อมูลสำคัญอื่น

  นายทะเบียน : บริษัท ศูนย์รับฝากหลักทรัพย์ (ประเทศไทย)

  ที่ตั้งสำนักงาน : อาคารตลาดหลักทรัพย์แห่งประเทศไทย (ข้างสถานฑูตจีน)

  เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

+------------------+---+-------------------------------------------------+
|   โทรศัพท์         |   |   02-009-9999 , 02-009-9382                     |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |   02-009-9476                                   |
|                  |   |                                                 |
|                  | : |                                                 |
+------------------+---+-------------------------------------------------+

_